BAUNEGÅRDENS EJERLAUG  2016-01-18

BERETNING 2015
1. Valg af Dirigent. Nikolaj Bramsøe valgtes
2. Beretning
2015 har været et af de mere rolige år. Dog uden at det er gået ud over standarden og vedligeholdelsen af vores  grønne områder .  Vi er løbende i gang med at pleje og passe de store arealer.   Anders  sørger for, at stierne bliver slået og plejet.  Den lille traktor er ved at være godt slidt. Indtil videre har den kørt stabilt.  Traktoren  var her sidst på eftersommeren til en  større reparation. Vi fik lovning på fra værkstedet i  Ndr. Bjert,  at den havde mindst en sæson i sig endnu. Indtil videre ser det ud til, at den klarer en sæson endnu.  Men så er det også realistisk set sidste sæson. Vi skal nok indstille os på, at der snart kommer  en større investering i en ny traktor. 
I vinters (2015) havde vi besøg af politiet, der orienterede om NABOHJÆLP. Resultatet var,  at flere ejendomme fik besøg af en låsesmed, som politiet anbefalede.  Han kiggede især efter de svage områder i  ejendommene,  han besøgte. Det var vist lidt forskelligt, hvad der kom ud af besøget. 

Måske Grundejerforeningen skal gå mere ind i at få nabohjælp til at fungere bedre.  Vi skal jo selv lave små grupper af interesserede, der holder øje med hinandens ejendomme.  Vi kigger nærmere på det i bestyrelsen i det komne arbejdsår. Til selve foredraget/oplægget af Jesper fra politiet var vi ca. 20 beboere.

Legeredskaberne i slugten er ganske kaput.  Vi har besluttet i bestyrelsen,  at vi hen i  foråret køber  nye 
legeredskaber. De gamle bliver fjernet på første grøn dag. De er ikke brugbare mere. Men set i forhold
til hvad vi gav for dem, har de holdt godt. Nu er det slut. De nye legeredskaber bliver placeret på arealerne ved fyrhuset.  
 Slugten er for mørk og dunkel . Der trænger ikke  længere specielt meget lys ned i slugten, som derfor også er meget fugtig. Få børn kommer der nu.. Derfor er bestyrelsens beslutning, at vi flytter legepladsen til de grønne områder ved fyrhuset. 

Sct. Hans aften var igen velbesøgt. Flere mødte op med madkurve og kød til grillen. Det vare bare hyggeligt. Desværre ville bålet ikke tænde. Heksen hang der et godt stykke tid. Det var rigtigt ærgerligt, at vi ikke fik gang i bålet. Heksen var lavet af Sine, og den var bare rigtig flot. Men brænde ville hun ikke. Der  er bred enighed om, at vi skal have flere halmballer på  bålet i år.
 Jørgen Christansen  trådte til i sidste øjeblik med en god båltale. Temaet omkring humor og højt humør var bare super godt . En stor tak til ham for talen. Ørntoft havde meldt forfald.  
Alt i alt var vi ca. godt 60 personer, da bålet skulle futte af. 

I år bliver der sat nyt led op ved Ørntoft. Leddet var som legeredskaberne slidt op. Vi sætter nye legeredskaber op på første grønne dag. De gamle redskaber i slugten fjernes på første grønne dag tilligemed. Leddet sættes også op på en grøn dag

Hermed skal der lyde en stor tak til bestyrelsen fra mig  Til ---Benny—Nikolaj—Jens-  og Henrik.  Flot I alle tager Jer den tid, det tager, at sørge for vi alle kan nyde frugten af de anstrengelser  I bidrager med året rundt. Herligt at det frivillige arbejde ikke er afgået endnu.
En stor tak til de mange, der deltog i de grønne dage. 
En stor tak til Signe for heksen. Også stor tak til Sven Stef og Jørgen, der hvert år maler bænkene.
Vh Bjarne 

3. Regnskabsaflæggelse. Benny fremlagde regnskabet. Regnskabet blev godkendt
4. Behandling af indkomne forslag. 

A. Jørgen Christensen havde indsendt forslag om at bestyrelsen skulle have mandat til at undersøge om det er tilladt at lade træer vokse uhindret  i højden.  Flertal for bestyrelsen
Kontakter kommunen eller andre instandser for at finde ud af hvad man må og ikke må.
Vedtaget.
B. Forslag om at de grønne områder kun slås en gang i året. Flere udtrykte ønske om det. 
Området skal ikke være alt for friseret. Stort flertal for det. Vedtaget
C. Kirsten  kom med forslag om vi indkøber en hjertestarter.  Det blev vedtaget og bestyrelsen
Bestyrelsen skal se nærmere på  sådan et indkøb. Det blev drøftet , hvor hjertestarteren 
Strategisk kan  placeres. Men et godt forslag.
5. Arbejdsplan og budgetter for det kommen år fremlagdes
6. Kontingent fastsattes til 800.kr
7. Valg af bestyrelse. Benny og Bjarne genvalgtes. Henrik – Nikolaj- Jens fortsætter.
8. Valg af suppleant : Søren Bachmann og Knud valgtes.
9. Valg af revisor og revisorsuppleant : Åse valgtes som revisor og H.P Elmer som suppleant.

